Autómatas que toman vida no Festival Internacional de Títeres - Radio Redondela 94.9FM\nO Festival Internacional de Títeres ofrecerá nesta fin de semana un amplo abano de propostas de balde a para todos os públicos con 74 funcións previstas no exterior serán de balde e sen reserva previa. Compañías chegadas de Arxentina, Italia, Portugal, Madrid, Aragón e, por suposto, Galicia, encherán os seis escenarios ubicados no Salgueiral, Praza do Concello, Pista da Xunqueira, Palco da Música, Soportais e o Campo da Petanca.\nUnha das instalacións permanentes durante todo o festival é a que nos deixa Alauda Teatro con ‘Ingenii Machina’, unha proposta da compañía de Castela e León na procura de achegar e difundir, dun xeito ameno e divertido, os segredos da mecánica clásica. Unha actividade para xogar e descubrir o funcionamento dos autómatas, os monicreques xigantes ou realizar xogos de habilidade, que se poderá visitar de maneira ininterrompida o sábado de 17:00h a 20:00h, o domingo de 12:00h a 14:00h e de 17:00h a 20:00h, o luns de 17:00h a 20:00h e o martes, último día do Festival, de 12:00h a 14:00h e de 17:00h a 20:00h.\nUnha instalación interactiva “para tocar, sentir e xogar” e na que tamén os asistentes poderán facer música subíndonos a unha bicicleta moi particular.\nOs espectáculos itinerantes volverán percorrer o centro da vila, e animarase a toda a veciñanza a participar activamente disfrazada de exploradores ou de personaxes fantásticas para acompañar as propostas dos ‘Animacreques’ de Catropés, os ‘Gigantes’ dos rioxanos de Birloque Títeres, a ‘Festa Xurásica’ de EducaTeatro ou os ‘Monstruos de la Universal’ e ‘Granujas a todo ritmo’ de MG Producciones.\nAdemais de monicreques, a música estará moi presente nesta edición con concertos de Paco Nogueiras, Latexo Percusión, Uxía Lambona e a Banda Molona, Cé orquestra pantasma, Pakolas e Breocáns, e agrupacións como The Turre’s Band, Fanfarria Furruxa, Os Alecríns ou a Charanga Bicoia.\nVolverá tamén o tradicional mercadiño titiriteiro (dedicado unicamente ao mundo dos monicreques) e os Títeres pola Gorra durante os catro días, nos que as principais prazas e rúas da vila encheranse do mellor teatro de monicreques e da mellor música do panorama actual.\nPrevAnterioresNespereira celebra a XVI edición da Festa do Ovo\nSeguintesRivas amosa o seu total rexeitamento á decisión do Porto de recuperar o depósito de contedores en RandeNext


O Campus de Lugo promociónase con descontos do 50% na matrícula de 10 titulacións\nRedacción | Mércores, 7 de Xuño de 2017, 18:23\nA Deputación de Lugo e a Universidade de Santiago (USC) ofrecen descontos do 50 por cento na matrícula de dez titulacións do Campus Terra lucense, á que poderán optar ata o próximo 30 de xuño os primeiros estudantes dunha decena de graos.\nSegundo explicou o presidente da Deputación provincial, Darío Campos, ponse en marcha a cuarta edición desta campaña baixo o lema 'O teu futuro pasa por Lugo'. "Sinto orgullo de formar parte da primeira promoción da Facultade de Veterinaria e de exercer a miña profesión na nosa provincia", destacou.\nAsí, como presidente da institución provincial incidiu en que ten "o privilexio de contribuír a que o futuro de máis xente tamén pase por Lugo, axudando ás familias a que os seus fillos estuden nunha universidade de primeira en España e con gran prestixio en Europa". "Dentro da nosa aposta polo acceso universal a unha educación pública e de calidade, como a que ofrece o Campus Terra", abundou.\nNeste sentido, Campos fixo fincapé en que "hai moitos motivos para estudar na universidade lucense". En concreto, fixo referencia a cinco recolleitos nun vídeo promocional que se refiren á "completa oferta formativa", o seu "carácter internacional", ao campus "multilingüe", á "calidade de vida de Lugo e o bo acoller de todos os lucenses" e á súa "excelencia".\n"Creo que temos o mellor campus e a mellor provincia, pola súa xente, pola súa diversidade e única paisaxe, patrimonio, gastronomía ou polos seus prezos... para decidir con acerto que o noso futuro pase por Lugo", manifestou.\nMentres, o vicerreitor de Coordinación do Campus de Lugo, Javier Bo Lema, subliñou que neste traballo "de todos" ponse de manifesto "a excelente colaboración institucional en Lugo". Por iso, agradeceu á Deputación e ao Concello a súa "axuda constante".\nCon motivo das tres edicións anteriores da campaña 'Para estudar, Lugo' o Campus Terra pasou dun nivel de ocupación do 63 por cento en 2013 ao 71% na actualidade, segundo os datos facilitados pola institución provincial.\nO número de estudantes nas dez titulacións con descontos no custo da matrícula aumentou nun nove por cento. Así, destacaron casos de graos "que se cubriron". Subliñaron que o de Enxeñería de Procesos Químicos Industriais pasou de ter 18 a 47 alumnos, e Enxeñería Agrícola e Agroalimentaria de 30 a 45, "estando en ambos os casos completos este ano", segundo concretaron.\nO prazo de inscrición para estas axudas está aberto ata o 30 de xuño e o 11 de xullo publicarase a lista de alumnos admitidos. O día 12 dese mes abrirase o prazo de matrícula. A Deputación lembra que ao mesmo tempo que se solicita a praza nunha das dez titulacións que entran nesta campaña, pídese a bolsa da institución para aforrar a metade do custo da matrícula.\nEn concreto, as titulacións que entran na axuda son os graos de Enxeñería de Procesos Químicos Industriais, Enxeñería Civil, Enxeñería en Xeomática e Topografía, Enxeñería Agrícola e Agroalimentaria, Enxeñería Forestal e do Medio Natural, Lingua e Literatura Españolas, Ciencias da Cultura e Difusión Cultural, Relacións Laborais e Recursos Humanos, Xestión de Pequenas e Medianas Empresas e Administración e Dirección de Empresas.


Sons no patio central do Vello Cárcere os tres primeiros sábados de setembro - Viva Lugo\nInicio Música Sons no patio central do Vello Cárcere os tres primeiros sábados de...\nSons no patio central do Vello Cárcere os tres primeiros sábados de setembro\nMúsica clásica, soul, jazz, swing xitano e funny jazz compoñen esta programación de actuacións, que son de entrada libre, ata completar cabida. Comezarán todas elas ás 21:00 horas\nAGOSTO 2018 O programa de concertos para as cálidas noites de verán no Vello Cárcere que arrincou en xullo, continúa en setembro, no patio central deste centro sociocultural con 3 actuacións ao longo da primeira quincena, todas elas de entrada libre, ata completar cabida, a partir das 21:00 horas.\nOs concertos promovidos por Cultura do Concello de Lugo conforman unha aposta distinta, atractiva e máis que interesante ao impuslar un tipo de música menos comercial nun espazo distinto e acolledor, como é o Vello Cárcere.\nIria Estévez presentará este sábado 01 Camiños do fado, xunto a Gonzo Piña á guitarra. Será un espectáculo de fado e cantiga galega. Unha semana máis tarde, o 8 de setembro, será a quenda da coñecida como música negra, unha idea entre o soul e o jazz. Belén Taje poñerá a voz e Maritxinha o baixo eléctrico.\nArtículo anteriorOutono cheo de propostas de lecer na Casa da Xuventude de Lugo\nArtículo siguiente«Maullidos de látex» é a nova curta lucense que dará que maullar


Unha alumna do IES Nº1 gaña o V certame literario Corcel Negro - BadalNovas\nInicio Actualidade Unha alumna do IES Nº1 gaña o V certame literario Corcel Negro\nUnha alumna do IES Nº1 gaña o V certame literario Corcel Negro\nBárbara María Domínguez resultou a gañadora deste certame literario, Corcel Negro, que alcanza este ano a súa quinta edición. Os gañadores reciben como premio a edición da súa obra. Neste caso, Bárbara María é estudante de segundo de bacharelato no IES nº1 do Carballiño. Como aficcións, combina as clases de pintura co teatro, no que xa participou en varias montaxes dentro da Escola Municipal de Teatro. Esta non é a súa primeira creación literaria, xa que habitualmente pulica textos nun blog e tamén é aficcionada os microrelatos.\nA obra que rpesentou, agora convertida en libro, é “Hércules Asperger y la mafia del Olimpo”. A historia trata sobre un rapaz diagnosticado co síndrome de Asperger e que se converte no maior adversario dunha banda de mafiosos. A historia céntrase nos diversos traballos que este rapaz debe realizar para destruir a banda, ó mesmo tempo que el se converte nun dos obxectivos a destruir. Neste libro, a estudante do Carballiño trae á vida moderna a diversos seres mitolóxicos, recuperando unha historia tradicional. O protagonista, e en quen ela se inspirou, é o seu irmán Alejadro.


Petaco, de Alberto Guitián | Retellador@sdogaliñeiro\n10/11/2011 / lernolosada\nPetaco, de Alberto Guitián\nAdrián Gómez (3ºA)\nAlberto Guitián naceu en Lugo en 1974. Estudou Belas Artes en Pontevedra, creou o fanzine de cómic e humor Kédeke, ten colaborado en numerosas revistas como El Jueves, Mister K, BD Banda, Retranca, Barsowia ou Golfiño. Participou en álbums colectivos como H2Oil (Colectivo Chapapote), e no 2009 publicou o seu primeiro álbum de cómic: Fito e Pita (Retranca Editora). Vive e traballa na Coruña.\nPetaco publicouno en xullo do 2010, en castelán, Diábolo Ediciones, acadando un gran éxito. Recompila as historietas deste particular persoeiro aparecidas na revista Mister K e outro material extra. Petaco é un rapaz moi traste e tamén moi ligón, ao que lle gusta pouco facer nada que requira un esforzo e que non leve ritmo de rock. Os seus amigos son Suso e unha televisión parlante, chamada Tibi, e outros como Silvia, Purita ou Don Basilio. Os seus amigos cóntanos como é Petaco e tamén nos contan as aventuras que viviron xuntos, e que son sen dúbida moi divertidas e graciosas. As aventuras que lle suceden a estes personaxes desenvólvense ou na casa de Suso ou no colexio.\nEu recomendo este libro para nenos e nenas de calquera idade porque ao que le este cómic vanlle gustar os cómics. Petaco encantaralles, unha banda deseñada moi divertida. Gustoume moito.\nFiled under Banda deseñada, Biblioteca, Lecturas\n← Un tellado aberto a infinitas sensacións\nConcursos 25 de novembro →\nHeladio / Nov 12 2011 11:05 pm\nA pesar de que xa son maior, concordo totalmente co que di Adrián. Encantáronme as aventuras de Petaco, todo u superheroe de verdade. Bo traballo.


Club de Montaña O Caxado – Costa da Morte – Asociación Informática Amigus\nOs dias 11 e 12 de Xuño os compañeiros do Club de Montaña O Caxado foron ata a Costa da Morte para facer varis rutas na zona de Laxe, deixovos a cronica que amablemente nos mandou o noso compañeiro Julio, natural da zona quen ademais fixo de guia.\nRuta do Sábado, por terras de Laxe\nSaimos de Laxe dirección a Coens e despois de andar uns 4 ou 5km chegamos o alto do Monte da Lagoa, dende o que podemos contemplar todo o val de Traba, así como a Serra da Pena Forcada ( máis coñecido como os Penedos de Traba ). Baixamos hacia Aplazaduiro, en onde vimos o dolmen da Fornela dos Mouros. E volta a subir hacia os penedos de Traba, neste caso hacia a Torre da Moa. Na Torre da Moa, formada por enormes bloques soltos de rochas graníticas de diversas e caprichosas formas zoomórficas poidemos disfrutar dunhas excelentes vistas da praia de Traba. Cerca, está a Pena Forcada ou Gallada, a cal, tamén subimos. Volta a baixar e a subir de novo, neste caso os Penedos de Mórdomo para seguir contemplando todo o val de Traba e máis as ” Caras de Monos” . O regreso a Laxe vai todo pola costa, pasando a Lagoa de Traba, praia de Arnado e a de Soesto.\nRuta do Domingo, Ponteceso-Corme-Ponteceso: ( Camiño da Ribeira: Do Río Anllóns ao mar de Corme)\nEsta ruta comeza na ponte de Ponteceso, ó lado da casa natal do poeta Eduardo Pondal e a ruta continúa seguindo as augas do río Anllóns, polo paseo fluvial e o “malecón” do Couto (dique de terra). O percorrido segue bordeando a enseada da Insua polas abas do monte Branco, desde onde hai unhas impresioantes vistas sobre as dunas da enseada da Insua.\nO camiño segue pola beiramar ata a praia de Balarés. Desde aquí a ruta discorre polos cantís do monte da Facha, pasa por Gondomil e chega ata a Pedra da Serpe, curioso símbolo pagán cunha escultura dunha serpe alada. A ruta continúa cara a praia da Ermida e dende aquí segue cara Corme. A volta faise polo monte dos Loureiros e polo Alto das Travesas ata chegar ó Alto do Monte Blanco onde disfrutamos dunhas preciosas vistas do estuario do Anllóns como da Ria de Corme e Laxe.\nNova cortesía de Julio e Chucho


Os traballadores e traballadoras de Viaqua comezaron hoxe en Pontevedra as mobilizacións en defensa do seu convenio, de ámbito autonómico. As protestas continuarán os próximos días en Fene, Ourense e Santiago de Compostela. Desde a Federación de Construción e Servizos de CCOO critican a «falta de vontade negociadora» por parte da empresa que, pasados dous meses, aínda non respondeu á última proposta sindical.\nProtesta en Pontevedra polo convenio de Viaqua (4/5/2021)\nPorén, a patronal «amosou desde o comezo unha actitude insensible» e ata presentou unha proposta que deixaría varias categorías profesionais con soldos inferiores ao convenio estatal.\nSe Viaqua non muda de actitude, despois desta semana de mobilizacións non se descarta a convocatoria dunha folga, advirte CCOO.


Camino de Santiago Archivos - Proturga\njueves, 17 diciembre 2015 por Proturga\nO pasado xoves 16 poidemos asistir á entrega dos I PREMIOS CAMIÑO DE SANTIAGO, na Cidade da Cultura de Galicia.\nUn encontro que aglutinou a Concellos, Asociacións, Empresas de Turismo Rural e incluso Centros Educativos, todos eles cunha causa común: Ter feito actuacións destinadas a mellorar o Patrimonio na Ruta Xacobea, incrementar e innovar os servicios que se lle dan ós peregrinos e divulgar e promocionar o Camiño de Santiago e a Cultura Xacobea.\nOs Premios pretenden dar un paso máis para avanzar na conservación do Camiño na súa protección en xeral e na sua posta en valor, tal como apuntou Nava Castro, Directora Xeral de Turismo, quen foi encargada xunto co Conselleiro de Cultura, Román Rodríguez, de facer entrega dos premios ós galardonados.\nOs Concellos de Ordes no Camiño Inglés e O Concello de Portomarín no Camiño Francés, foron recoñecidos polo seu labor na protección do entorno do Camiño e tamén do seu Patrimonio.\nAs Asociacións “Amigos del Camino de Santiago en Ávila” e a “Asociación Gaditana Xacobea Via Augusta”, polo seu traballo desinteresado, ano tras ano, en accións de divulgación e promoción do Camiño. Polas súas iniciativas de sinalización e recuperación, e tamén pola multitude de proxetos destinados á atención ó peregrino.\nA Empresa de Turismo Rural “Parada das Bestas” e a “Asociación de Desenvolvemento Rural Mariñas-Betanzos”, polas accións a favor da mellora do Camiño coa súa rehabilitación. No caso da Empresa de turismo Rural, con criterios de bioconstrucción e respeto polo entorno, recuperación de recetas de peregrinos medievais a través da investigación e a súa implicación en actividades relacionadas coa gastronomía xacobea.\nO Grupo de Investigación Cultural e Sociedades do Mundo Ibérico desde a Idade Media, O Colexio Belesar e o IES Plurilingüe San Rosendo, estes dous últimos representados por un nutrido grupo de alumnos, coas súas profesoras implicadas nos proxectos, pola súa labor académica, educativa e de investigación , que é fundamental para que toda a xente nova en Galicia, todas a s futuras xeracións vexan no Camiño unha referencia de valores.\nEsperamos que estos premios teñan non só continuidade senón que se consoliden como un referente, que motive a sociedade e aumente a sensibilidade da poboación para a conservación e mellora do entorno ambiental e paisaxístico do mellor tesouro que temos en Galicia: O Camiño Xacobeo.\nPatricia Furelos (socia de Proturga e socia de Guiados)\nCamino de SantiagoGaliciapremiosturismo


EMAO EN LIÑA: Os carteis de cine de Muñoz Bachs [SERIGRAFÍA]\nO cinema chegara a Cuba en 1897, - tan só dous anos despois da primeira proxección dos irmáns Lumiere en París, da man do francés Gabriel Veyre. Logo empezaron a importarse films europeos, norteamericanos, arxentinos e mexicanos que viñeron acompañados dos seus respectivos carteis, impresos en formatos normalizados para situalos en carteleiras específicas á entrada das salas cinematográficas. Eran os primeiros que entraban na illa e serviron de referencia nun perioso de escasa produción autóctona (...) A primeira Guerra Mundial supuxo a caída das importacións europeas e o triunfo das películas estadounidenses. Con ela chegou un modo de facer catelístico baseado no protagonismo dos actores e non demasiado interesado nas suxerencias visuais de carácter artístico. Esta maneira e entender o cartel era o resultado da concepción do cinema como entretemento popular ao que o soporte gráfico tiña que servir unicamente desde o punto de vista promocional e sempre subordinado á película. (...) Na década de 1940- concretamente en 1943-, Eladio Rivadulla Martínez comezou na Habana a producción autóctona recurrindo á serigrafía como procedimento de impresión. Dende entón a técnica estivo presente na gráfica cubana, marcando tamén a personalidade desta. Este medio dotou ao cartel cubano dunhas características propias: "unha atrevida escala cromática de cores planas", algo que tivo continuidade no cartel creado a partir de 1959 aínda que, dende logo, cun sentido e unha estética completamente distinta pois as súas intencións eran moi diferentes.\nO traballo de Rivadulla Martínez coincidiu cun momento de auxe do cine mexicano e arxentino e respostou, especialmente, á demanda de distribuidoras nacionais. Por aquelas datas, éstas tiñan un presuposto moi pequeno e precisaban de cantidades moi limitadas de carteis, xa que recibían a maior parte deles directamente das productoras latinoamericanas e norteamericanas e só encargaban publicidade se reestreaban copias novas de películas antigas cuxos elementos promocionales fosen esgotados. (Fragmento do texto de Raquel Pelta, Imaxes para o cine. Un contexto para o cartelismo de Muñoz Bach)\n" O afiche de cine é un feito moi particular, eu diría que misterioso. Porque é unha alusión a unha obra que ten centos de milleiros de imaxes, debes seleccionar unha que simbolice todas as imaxes, que as resuma, que faga referencia a elas pero no te conte o final, que non conte a película é todo un misterio".\n(Alfredo Roostgaard en Mir, A. "Alfredo Roostgaard. La utilidad de la belleza (Suficiente)" en www.cubacine.cu/muestrajoven/bisi/bis106.html\n"A enorme afección ao cinema en Cuba, en 1944 había 110 salas de proxección na Habana, foi unha das grandes correas de transmisión da vangarda artística na illa caribeña. As rúas, apunta Carla Cobas, estaban empapeladas de carteis tanto de películas nacionais como estranxeiras. Na era posrevolucionaria, os títulos escollidos para a súa exhibición tiñan polo xeral unha temática social, pero os carteis orixinais das distribuidoras estranxeiras eran substituídos por reinterpretacións levadas a cabo por artistas gráficos cubanos, nas que a miúdo se incorporaban alusións aos valores da Revolución Cubana (...) O seu era un estilo moi persoal e reconocible que ademais abría unha resolve fronte ao cartelismo propio do cinema de Hollywood e a sociedade de consumo. Ao non ter que preocuparse por ceder o protagonismo aos actores para vender entradas, os carteis cinematográficos cubanos tiñan unha maior marxe para interactuar co público a nivel simbólico. Foron por tanto un campo de experimentación estética e exercicio de liberdade creativa que tamén lles diferenciaba dos ríxidos parámetros do realismo socialista que rexía a propaganda dos países do bloque prol-soviético. A escaseza de recursos materiais, agravada polo bloqueo económico que sufriu a illa a partir dos anos sesenta, foi decisiva para moldear o estilo do cartel cinematográfico cubano, que continuou traballando as técnicas de impresión artesanal mentres no resto do mundo impoñíanse as novas ferramentas tecnolóxicas."\n(Marta Moreira no seu artículo Eduardo Muñoz Bachs, el artista valenciano que redefinió el cartel cinematográfico en Cuba , 2020)\nAs seguintes imaxes son carteis cinematográficos realizados en serigrafía:\nCarteles cubanos de cine no rexistro da UNESCO\nO cartel cubano do cine en serigrafía. Cineverso.\nO Departamento de Debuxos Animados do ICAIC foi un espazo cultural de formación e intercambio. Contou cun colectivo de realización moito maior do que é posible enumerar aquí (incluídos os colaboradores), cunha nutrida participación de directores, guionistas, animadores, editores, produtores, fotógrafos, artistas da plástica e deseñadores —algúns con experiencia en publicidade—, escritores, dramaturgos e músicos, artífices que en moitos casos chegaron a compaxinar varias especialidades.\nOs contidos dos animados que alí se realizaron, e a intención que os fixo posibles, determinaron que o seu destinatario fose o público adulto. A renovación en que se enfrascaron os seus autores, as súas procuras e o seu ideario —apegados ao espírito de cambio que predominaba no país— estaban próximos ás concepcións daquela avanzada da animación estadounidense —Stephen Bosustow e a United Productions of America (UPA)—, que na década do cincuenta tomou novos camiños para superar o concepto creativo manexado por Walt Disney, e tamén aos orzamentos que enarboraron outras cinematografías. Tal é o caso da animación producida en Checoslovaquia, Polonia, Hungría e Iugoslavia, que con igual vontade de superación fixéronse notables entre finais dos cincuenta e o primeiro lustro dos sesenta, a partir de estilos propios, dun singular uso do debuxo e de temáticas orixinais. Ao influxo destas últimas, algúns expertos atribúen o crecente nivel de intelectualización que gañou a animación cubana cara a mediados dos sesenta.\nAprendendo sobre a marcha, e experimentación mediante, aqueles artistas trazaron un camiño para a animación en Cuba e crearon as bases do seu desenvolvemento, ao enaltecer o medio e sintonizalo cos cambios que ocorrían na animación internacional, atentos a todas as linguaxes, pero ascendendo nos seus propios roteiros. As súas obras tiveron unha misión orientadora; foron concibidas como vehículos de instrución político-social. Ao seu desempeño educativo e á súa misión ideolóxica contribuíron as liñas temáticas principais, relacionadas co respaldo ao proceso revolucionario e aos cambios xerados por leste, asomándose igualmente a outras cuestións en materia de historia e cultura, territorios nos que o humor tivo un rol cardinal. Pero a dimensión ideoestética daquela animación non se limitou a iso. As procuras formais foron unha constante, así como o interese polos valores plásticos e a composición, as calidades que personalizaron o debuxo e a implementación de recursos novos fronte ás múltiples carencias que deberon afrontar, elementos que en conxunto deron un carácter diferenciado aos seus curtos animados. Algúns deles tiñan unha presentación en extremo sinxela no seu achegamento ás circunstancias e aos desafíos nacionais de entón. Ocorreu co maná (dirixido por De Armas, con deseños de Muñoz Bachs).\n( fragmento do texto de CARIDAD BLANCO DE LA CRUZ , El Departamento de Dibujos Animados del ICAIC y la animación experimental en la década del sesenta | Revista Cine Cubano | 02 Oct 2021\nPublicado por Alba Pardo ás 19:12


Saqueo orzamentario – CONTRADISCURSO [★] Xabier P. Igrexas\nOs Presupostos Xerais do Estado (PXE), resultado da maioría absoluta do PP, son un articulado de máis e máis recortes. Os primeiros orzamentos da era Rajoy fundaméntanse na bestial precarización de servizos públicos esenciais, como o ensinoou\nSon o densenvolvemento daquela reforma constitucional express aprobada, sen referendo, por PSOE e PP. Son a aplicación concreta do Pacto de Estabilidade do Euro, que malia parecer invisíbel publicamente é a raiceira de todas e cada unha das medidas antisociais acordadas polo goberno español. O actual e o anterior.\nTen razón o ministro Montoro cando fala dos presupostos da sinceridade. Nunca comahoxe se fixera tan evidente, até a obscenidade, que o goberno fica sometido aos ditados dos mercados. Gobernan contra o pobo en beneficio da oligarquía financeira centroeuropea. De aí que a prioridade orzamentaria non sexa asegurar os servizos e prestacións públicas. O primeiro para o que utilizarán o diñeiro de todas e todos, recadado en forma de impostos dos que só as grandes fortunas se escaquean, será pagar a débeda externa. Isto é, pagar os créditos –cos seus lucrativos xuros– á banca privada que financia a débeda pública logo de ser rescatada ¡oh paradoxo! con cartos públicos.\nNon deixan de nos dar novas razóns e argumentos para a mobilización social. O 1 de maio temos unha nova oportunidade de expresar o noso rexeitamento a estas medidas que insisten en empobrecer á maioría para aseguraren os gaños duns poucos.\nArtigo publicado en De Luns a Venres (Páx. 8) o 26/04/2012\nCategorias Artigos e columnas, Economía, Estado, Galiza, Servizos públicos, VídeosEtiquetas orzamentos xerais, recortes\nAnterior Previous post: Imposto por enfermidade\nSeguinte Next post: Banca Pública Galega


Terapia de parella | Centro de atención psicológica Aurea Brea Terapia de parella – Centro de atención psicológica Aurea Brea\nNa sociedade actual, a parella é unhas das formas de vinculación entre persoas de maior éxito, tanto pola súa perdurabilidade ó longo dos anos como pola gran implicación e compromiso que implica entre os seus membros.\nPara que esta asociación sexa un éxito, faise necesario que os membros da parella posúan unha serie de habilidades:\nCapacidade de dialogar e comunicarse, apertura persoal, capacidade de compartir, empatía, seguridade en sí mesmos e confianza no outro, capacidade de compromiso, habilidades para resolver conflitos e boa xestión das emoción propias e alleas.\nDesafortunadamente, é frecuente, que as persoas non dominen axeitadamente todas estas habilidades, polo que se fai necesario un entrenamento no manexo das mesmas. A terapia de parella axuda a reforzar os puntos débiles da relación así como a revalorizar e potenciar os puntos fortes.\nPor outra banda, parellas que funcionaron exitosamente poden chegar a atravesar crises, por mor de diferentes factores. En ocasión factores internos, como a monotonía, a convivencia, problemas no ámbito afectivo-sexual. Pero en moitos casos, tamén, por estresores externos como o desemprego, a economía, o nacemento de fillos, as familias de orixe, etc.\nO terapeuta de parella axuda a resolver este tipo de dificultades, dotando a parella de estratexias e recursos, encomendando tarefas para reforzar o vínculo e ofrecendo unha visión obxectiva e neutral dos problemas.\nCando a única solución é a ruptura, dende a terapia de parella, ofrécese o apoio psicolóxico necesario para amortiguar os impactos perniciosos da ruptura e facilitar unha separación amistosa e conciliadora entre os seus membros. Isto, faise aínda máis necesario cando a parella ten fillos en común.


Excursión ás mámoas do Camballón\nEsta é a historia dunha excursión que fixemos o alumnado do curso de 4º D da ESO do Instituto Marco do Camballón, de Vila de Cruces. Fomos ver as mámoas do Camballón, en Oirós. Aí temos unha concentración de 15, si, 15 mámoas todas xuntas!\nFixemos a saída en bicicleta co noso profe do ámbito lingüístico e social, Séchu, co noso titor, Juan, e con Jorge, de apoio.\nA aventura estivo moi ben e fomos todos os da clase excepto unha rapaza, Alba, á que se lle estropeou a bici antes de saír. Tamén houbo outra rapaza, Areán, que por pouco se mata nada máis saír do instituto, ao caer nunha costa abaixo. Tivo sorte: non lle pasou nada.\nDespois destes contratempos comezamos a subir e iso foi o peor: a costa arriba!\nÁ outra Alba reventoulle a roda pola metade da subida e fomos pedir unha chave inglesa nunha casa veciña. Aí démonos conta do pouco que se coñecen as mámoas do Camballón, porque a xente do lugar non sabía case nada sobre elas.\nCambiamos o neumático e continuamos, coas mans conxeladas!\nCando chegamos arriba preguntámoslle a un señor que viña nun 4 x 4 e que tampouco sabía case nada sobre as mámoas e os dolmens do Camballón. E iso que era de alí de toda a vida!\nAquí podedes ver unha das mámoas, esa ondulación no terreo:\nE logo preguntámoslle a unha señora que estivera emigrada en Bruxelas, e pouco sabía tamén.\nO certo é que estivemos entre as mámoas pero non vimos moita cousa porque están cheas de toxos e silvas.\nAquí estamos coas bicis diante da toxeira que esconde unha das 15 mámoas:\nO máis fascinante é o perto que están unhas mámoas das outras. Nesta foto de aquí abaixo pódense ver tres xuntas. Son as tres silveiras que se ven ao fondo. Se clicas na foto, amplíase:\nSacamos fotos e fixemos un vídeo. Aquí está. Neste vídeo vense 6 mámoas... Ou os 6 conxuntos de toxos e silvas que as ocultan:\nDeberían facer unha limpeza nas mámoas porque son uns xacementos arqueolóxicos moi importantes para Vila de Cruces e para Galiza e pensamos que se lles debería dar máis valor para que non se vexan como simples moreas de silveiras.\nFoi un día divertido. Foi unha boa aventura. Molou moito a excursión!\nNós seguiremos ás voltas coas mámoas... Temos algunhas ideas para que se coñezan máis... Bastante máis.\nComentarios (7) - Categoría: Actualidade - Publicado o 12-12-2012 12:22\nPois si, como podedes ver na ilustración, -se clicas, amplíase- os dolmens servían para enterrar á xente morta. Así que nas mámoas do Camballón estarían os nosos antepasados, as nosas devanceiras, de hai vários miles de anos. E, si, os prados de Oirós virían sendo algo parecido a un cemiterio colectivo.\nFomos buscar información sobre os dolmens e isto foi o que atopamos na wikipedia portuguesa sobre estas tumbas da prehistoria:\n"Os dólmens são monumentos megalíticos tumulares colectivos (datados desde o fim do V milénio a.C. até ao fim do III milénio a.C., na Europa, e até ao I milénio, no Extremo Oriente). O nome deriva do Bretão dol = mesa e men = pedra.\nTambém são conhecidos por antas, orcas, arcas e, menos vulgarmente, por palas. Popularmente, são também por vezes designados por casas de mouros, fornos de mouros ou pias.\nOs dólmenes caracterizam-se por terem uma câmara de forma poligonal ou circular utilizada como espaço sepulcral. A câmara dolménica era construída com grandes pedras verticais que sustentam uma grande laje horizontal de cobertura. As grandes pedras em posição vertical, denominadas esteios ou ortóstatos, são em número variável entre seis e nove. A laje horizontal é designada de chapéu, mesa ou tampa.\nExistem câmaras dolménicas que chegam a ter a altura de seis metros. Quando a superfície da câmara dolménica não supera o metro quadrado, considera-se que é um monumento megalítico denominado cista.\nAo que tudo indica, os dólmenes apresentavam outrora sempre encobertos por um montículo artificial de terra, geralmente revestidos por uma couraça de pequenas pedras imbricadas, formando aquilo que se designa por uma mamoa ou tumulus."\nComentarios (4) - Categoría: Actualidade - Publicado o 11-12-2012 12:27\nO camiño que atravesa unha mámoa\nEntre os prados verdes de Oirós, no monte do Camballón, no noso concello, Vila de Cruces, un camiño pasa xusto polo medio e medio dunha das quince mámoas dunha das maiores concentracións de mámoas de Europa.\nE un pouco triste, non?\nComentarios (4) - Categoría: Actualidade - Publicado o 04-12-2012 08:51\nElementos do noso patrimonio.\nOs alumnos e alumnas de 4º Diver do IES Marco do Camballón decidimos recompilar datos sobre diferentes elementos patrimoniais que forman parte da nosa cultura.\nPrimeiro, o noso profesor deu nos unhas fichas para que as cubriramos cos datos dun elemento patrimonial que coñezamos, e tamén nos mandou sacarlle fotos.\nCando tiñamos a información e as fotos de distintos elementos, todos e cada un de nós puxemos a información na seguinte paxina:patrimoniogalego.net>\nComentarios (4) - Categoría: Actualidade - Publicado o 03-12-2012 10:45


microQontos: marzo 2010\nPublicado por Danilo en 23:11 0 comentarios\nNon son eu. Por moito que mo digas. Nunca estiven aí. Nunca puiden marcharme, porque eu nunca estiven aí. Nunca estiven en Maryland. Non sei quen cho puido dicir. Non coñezo a ningunha Peggy. Xa cho dixen. Por que, para que che mentir? Estás de veras moi linda, Daisy.\nTeño zuna de me morder as unllas se non fago algo. Escribo porque non sei facer outra cousa. Ás veces cambio as bombillas ou levo o coche a lavar. Aínda sei facer ecuacións de segundo grao e creo que este ano os morangos chegaron demasiado cedo. Aproveito o recreo para poñer todo por escrito.\nPublicado por Danilo en 8:01 0 comentarios\nRecoñecédesme? Son o de atrás, na esquerda. O que parés un vaqueiro ensinando o revólver. E non me digades que non sabedes quen é o do chaleque…Nelson Eddy!! Foi na rodaxe de Por unha presada de machacantes. Dávos a risa eh cabróns?? Fuxir de onde fuxín para rematar no cinema capitalista. De atrezzista. Eh? Si Si, tedes razón. Os estudios imitaban moito o campo de Candeán. A non ser polos paus da lus, eran fortes que non os deitaba un tornado…mirades que feitura?? O que si había era eucaliptos. Os moi ruíns xa estaban a Hollywood cando eu cheguei.\nDaniel Lavesedo criouse no barrio do Pino pero agora dá para o entroido na aldea de Liméns. Químico sen exercicio e profesor de autoescola inactivo, dende cativo quixo tanto os libros que agora se dedica a maquetalos.\nPublicado por Danilo en 10:40 0 comentarios


O Goberno Vasco esixe ás operadoras que deixen de cobrar os servizos de SMS non contratados polo usuario | Consumer\nO Goberno Vasco esixe ás operadoras que deixen de cobrar os servizos de SMS non contratados polo usuario\nAlgunhas modalidades de mensaxes de móbil poden chegar a custar ata 1,50 euros por unidade\nPor mediatrader 17 de Abril de 2007\nA Dirección de Consumo do Goberno Vasco convidará as compañías telefónicas a que cumpran coa lei e deixen de facturar mensaxes a usuarios que non deron o seu consentimento para recibilos. Así, dirixiu ás compañías de telefonía móbil unha carta na que lles esixe que deixen de remitir servizos de recepción sucesiva de SMS a persoas “que non manifestasen o seu consentimento previo por escrito para acceder aos devanditos servizos”, que é a condición imprescindible que establece a Lei Xeral para a Defensa de Consumidores e Usuarios.\nOs coñecidos como servizos de recepción sucesiva de SMS teñen un modo de funcionamento suficientemente sofisticado como para que o titular dun móbil termine pagando por mensaxes que non desexa recibir e deba sortear innumerables xestións para lograr que non llos envíen máis. Consumo reacciona así á vista do “alarmante” aumento do número de reclamacións derivadas da facturación do que se denomina no mercado SMS Premium.\nO usuario paga neste servizo por enviar unha mensaxe curta para participar nun concurso ou descargar melodías a través do anuncio dalgún medio ou por unha invitación recibida directamente no seu móbil. O operador e o anunciante repártense os beneficios da mensaxe, que foi custeado pola persoa usuaria. O paso fraudulento prodúcese cando quen enviou esa mensaxe curta é dada de alta sen o seu consentimento nun servizo de recepción sucesiva de mensaxes polos que debe pagar un prezo. Esta manobra, ante a que a vítima queda absolutamente indefensa, supón un aumento importante na factura telefónica, xa que este SMS Dirección de Consumo poden chegar a custar ata 1,50 euros cada un e recíbense de forma masiva”.\nA Dirección de Consumo indica que cando o titular do móbil tenta impedir que lle facturen por un servizo que nin pediu nin quere a tarefa é “extremadamente complicada”, xa que en moitos casos é difícil pescudar que empresa é a fornecedora do servizo e non se sabe ante quen reclamar. Tendo en conta a indefensión á que ven compelidos quen son suxeitos pasivos destas prácticas, o Goberno Vasco esixe aos operadores que, conforme á nova redacción da Lei Xeral para a Defensa de Consumidores e Usuarios, antes de dar de alta a un cliente nun destes servizos “debe constar de forma inequívoca a súa vontade de contratar”.\nAsí mesmo, pedirá ás compañías que demostren a existencia do contrato celebrado coa persoa consumidora, así como o cumprimento dos requisitos de información previa, de confirmación documental da contratación efectuada e da forma de rescindir o contrato. Consumo tamén solicitará aos operadores que non emitan facturas por servizos de recepción sucesiva de SMS que non cumpran cos requisitos e que, no caso de que xa fosen facturados, admitan as reclamacións presentadas.\ncobro consentimento sms\nCobros indebidos na conta bancaria\nEconomía doméstica Entrevista\nLuís Salvaterra, director xeral de Intrum Justitia, empresa de recobros e morosidade\nA falta de pagamentos na compra a prazos de familias e empresas decreceron un 11% en xaneiro\nCobro de morosos, máis aló do disfrace\nAnalizada a accesibilidade das nosas cidades


O Santiago Futsal confía en Santa Isabel para retomar os triunfos\nAfronta dobre xornada como local nos seus encontros ante Colo Colo Zaragoza e El Pozo Ciudad de Murcia\nEste domingo reciben a un rival directo na loita pola permanencia\nRebaixa no prezo das entradas á metade de para os dous encontros\nFinalizada a 12ª xornada da Segunda División da LNFS, o Santiago Futsal retoma este martes as sesións de traballo coa mente posta na dobre cita que os santiagueses asumirán como locais nas dúas primeiras semanas de Decembro. A primeira delas; de importancia vital nas aspiracións celestes pola permanencia, enfrontaralles o domingo en Santa Isabel ás 12.30h ao Colo Colo Zaragoza.\nOs galegos saben da relevancia que adquiren os tres puntos en xogo na 13ª Xornada que se disputa este domingo debido á máxima igualdade entre os conxuntos da zona baixa da táboa, con apenas catro puntos de diferenza entre o penúltimo clasificado; o Colo Colo Zaragoza (9 puntos) e o décimo segundo Rivas Futsal (12 puntos). O Santiago Futsal, situado na 14ª posición (10 puntos), aférrase aos bos resultados cultivados no feudo santiagués para separarse dun rival directo como é o conxunto zaragozano.\nNa 14ª xornada o Santiago Futsal repetirá como local no seu encontro ante o filial murciano El Pozo Ciudad de Murcia. O domingo 16 de Setembro ás 12:30h volverá vestir a elástica celeste coa intención de sumar un triunfo máis en Santa Isabel.\nDebido á celebración dos dous encontros de forma consecutiva como local, o club aproveita para facer un chamamento á afección santiaguesa para que o plantel celeste conte cun gran apoio por parte da bancada nos partidos ante Colo-Colo Zaragoza e El Pozo Ciudad de Murcia. Por iso, rebaixa o prezo das entradas á metade. Os afeccionados que no sexan socios do Santiago Futsal poderán asistir aos dous encontros polo prezo de 10€ (5€ por partido), namentras que los menores de idadade poderán acceder por 4€ e 2€, en función da categoría xuvenil ou infantil.


INFANZÓNS DO REI DON PELAIO\nLema: ANGELUS PELAGIO ET SUIS VICTORIAM\nEste caderno dos de Noriega, adicado ao poeta Antonio Noriega Varela, pretende ser unha xanela aberta a todo o mundo que queira coñecer a infinda sensibilidade poética do "Bardo da Montaña" e "Cantor do Ermo". Calquera pode facer uso desta bitácora e deixar a súa opinión ou comentario nela.\nSexan benvidos e benvidas!.\nGraciñas por visitarnos.\nO Cantor do Ermo\nA. NORIEGA VARELA(Obra en Español)\nA. NORIEGA VARELA(Obra en Galego)\nALDEA DE VILAMOR-NOTICIAS\nNOTICIAS DE XORNAIS\nRECOLLEITA DE REFRÁS\nRECOLLEITA DE VERSOS\nAo Carón da Lareira\nBlogue de Regal\nDía das Nosas Letras\nFOTOS FOZ 2007\nInédito de Noriega Varela\nLibrería Bahía Foz\nO diario cultural\nPasando a ponte\nBusca por calquer elemento nesta bitácora\nAtopar blogues galegos\nDO TEMPO DOS CACIQUES\nBEN POLA ALMA\nO AMOR QUE HA DE SER MEU...\nFILLO PREDILECTO DE FOZ\nMARÍA ABRAIRA ROBLEDO\nA MUSA DO CANTOR\nVILA DE VIVEIRO\n[...]pola gratitú forzado!\nNoriega na Basílica da Mariña\nDous pedaciños do corazón\nA Pascual Veiga\n...60 Anos ¡Meu Vello!\nCantar de sega\nNo mes da sega ?Xan? quere se casar.\nO ?Rubio? por unha perdeunas todas!.\nCasa fillo casa...!, ben lonxe do mar\nque a ti ás mallas góstache ir a todas.\nÓ te casar nunca deixes de mallar\ne desfruta da vida mentras podas,\nque se as mallas este ano has ter que ir mallar\nvanche facer falla unhas cantas codas.\n2008, Mes da sega\nComentarios (0) - Categoría: VERSIÑOS MEUS - Publicado o 18-07-2008 14:58\nRosenda de Cadeivido\ni a Carmiña da Sisalda\nnaceron aló entre os toxos\nnun recuncho da montaña.\nCadran ben preto unha doutra\ne tanto se queren ambas,\nque hastra un xargón lles abonda\nmoitas noites de xeada.\nSon brancas com´a folerpa,\nseguidas com´a espadana,\ncoloradas com´a guinda,\nmeigas com´a lus da ialba.\nGarnicelas dos fraguellos...\n¡a bonitura non marra!;\npero, ¡ai!, canto herden as dúas\nnon val farrapo de gaita.\n¡Sáltenlle os ollos!...: un martes,\nque andaba un vello ás rapazas,\nCarmen fixo de señora\ni a Rosenda de criada.\nÓ velo drento da chousa\nfoi Carmen poñerse maja,\ni a doncella, da cociña,\npara mentir, perguntara:\n-¿E como ha de ser, Carmiña?\n-Dirás berrando: ?mi ama,\n¿que camisa lle dispoño,\na de seda ou a de holanda??.\nChamou o nubeiro á porta;\nRosanda correu a tranca,\ne, porque entende das sedas\nmenos que de lamber papas,\nveredes o que ela dixo,\nberrando moito: ?ai, mi ama,\n¡e que camisa lle esculco,\na de estopa, ou a sin faldra??.\nComentarios (0) - Categoría: A. NORIEGA VARELA(Obra en Galego) - Publicado o 16-07-2008 12:10\nSoa a gaita\nSoniños que soñei xa hai moitos anos\nentre as frolidas xestas da montaña,\nmeigas lembranzas, ilusiós queridas,\n¡espertade, vos pido!, soa a gaita.\nSobre dos irtos montes, nos recunchos\ndo val, tan majo, e nas riseiras plaias\n¡oh, que ledos airiños ela ceiba!,\n¡como axota o delor das tristes almas!.\nAs delores son tolas, e ben tolo\nquen iste mundo non o toma a chanza:\nfrolea, que aturuxo, miña amiga,\ngaita gallega, colorada gaita.\nComentarios (0) - Categoría: A. NORIEGA VARELA(Obra en Galego) - Publicado o 16-07-2008 12:09\nEdizón e deseño de Pepe de Noriega. Rúa de Josef Febrero, nº 22, C.Postal 27740, Mondoñedo (Lugo). Este blog é un sitio co exclusivo fin de difusión cultural da vida e obra de Antonio Noriega Varela e familia. Permítese a reproducción parcial ou total de todos os contidos. Todos os artigos que integran este espazo foron editados de forma gratuita o mesmo que a inclusión dos iconos da web na parte superior da portada. As imaxes incluidas proceden de diversas fontes e responden á soa finalidade de acompañar o contido cultural deste sitio. Os comentarios, Logos e Marcas son propiedade dos seus respectivos autores. De contado ollarán vostedes algunhos dos dialeutismos mindonienses máis enxebres, dun galeguista non político.\nA normativa lingüística destes contidos?: quen fai algo aplica a súa. Porque o que escribe en galego por mal que o faga, pon algún grau de area na moreada. Porque di un dito: Axuntando pingotas formas un cirio.


Roma, Santiago de Chile e Dublín saborearon a gastronomía galega\nAs cidades de Roma, Santiago de Chile e Dublín acolleron acontecementos destinados a promover a gastronomía de Galicia, que representou á cociña española no ámbito internacional, con motivo da celebración do ‘Día mundial da tapa’, organizados por Turismo de Galicia en colaboración con Turespaña.\nA Real Academia de España na capital italiana foi o escenario dunha velada na que participaron 250 persoas entre xornalistas especializados, críticos gastronómicos, profesionais do turismo, diplomáticos e autoridades de Italia e na que a cociña galega foi a protagonista da gastronomía española na celebración do ‘Día mundial da tapa’.\nEn Roma, o chef Luís Veira, do restaurante coruñés distinguido con estrela Michelin Árbore da Veira, ofreceu varias tapas vinculadas aos produtos gastronómicos galegos máis característicos, logo de comentar cos asistentes os ingredientes utilizados e a súa preparación.\nPor outra parte, desde o pasado xoves, Santiago de Chile acolle as actividades de promoción da gastronomía galega con motivo do ‘Día mundial da tapa’ ata o domingo e en Roma, a gastronomía galega representou tamén a España neste acontecemento que comezou na Embaixada española cun acto de presentación no que participou Turismo de Galicia e o cociñeiro Francisco Botana, do restaurante Pandemonium, de Cambados.\nPor último, a capital irlandesa acolleu o acontecemento ‘Taste of Dublin’ que está situando en primeiro plano a nosa cociña nesta cidade. Nesta promoción participen máis de 35.000 persoas, e na que Turismo de Galicia dispuxo un recinto no que se poden degustar produtos gastronómicos galegos e viños das denominacións de orixe protexidas galegas.


Marzo 2019 | CEIP Sagrado Corazón\nO venres, 22 de marzo, plantamos un bidueiro no xardín. Pensamos un nome por clase para a árbore e entre todos, escollemos un a sortes. Quedou bautizado como Bidi.Colgámoslle unha etiqueta co nome escollido e as súas características.\nO alumnado de 6º de Primaria leu un manifesto ecoloxista sobre o Cambio Climático.\nOs nenos e nenas de primeiro e segundo de Primaria recibiron a visita do escritor Toño Núñez. Compartiron con él uns bos momentos xogando e disfrutando da súa última obra, que previamente leran nas súas aulas: A Gotiña Viaxeira; tamén lles leu O soño de Ánxela. Por último gozaron das rimas cos nomes de cada un, coas que os agasallou.\nMoitas grazas Toño Núñez!!, esperamos ver pronto o teu novo conto na nosa Biblioteca.\nPreme nos enlaces para ver as fotos.\nDespois de traballar o significado do 8 de marzo, día Internacional da muller, cada clase elabora un cartel que se expón no patio de xeito permanente, porque todos os días son para reivindicar a Igualdade entre homes e mulleres.\nFotos da exposición de carteis e libros:\nA celebración do Entroido deste curso vai unida ao Proxecto "A volta ao mundo". De tal xeito, nenos e nenas investigaron sobre a celebración desta festa ou doutras parecidas ao noso Entroido, que teñen lugar nos distintos paises aos que viaxamos ao longo deste proxecto: China, Ucrania, México, Portugal, Cuba, Georgia, Venezuela, Brasil, Marruecos. Elaboramos traxes típicos, máscaras, receitas, moedas, bandeiras, recolleron diversos obxectos que trouxeron das súas casas relacionados co seu pais de orixe...\nTodo esto nos serviu para coñecer a diversidade cultural doutros paises e enriquecer a nosa.\nPreme no enlace para ver as fotos da exposición na Biblioteca: https://drive.google.com/drive/folders/1Ieu-AKx1qEekKrg5I77Tlp7zGOiUNzKl?usp=sharing\nOs nenos e nenas de Educación Infantil contaron coa presenza dunha nutricionista que lles deu moitas ideas e consellos para alimentarse dun xeito adecuado e saudable.\nAlgunhas das fotos podemos velas premendo no seguinte enlace:


Hospital da Costa- Novos servizos | JOSEMANUELBALSEIRO.COM\nHospital da Costa- Novos servizos\nJose Manuel Balseiro, autor da iniciativa, amosa a súa satisfacción polo respaldo acadado pola súa proposta e lembra o alto interese social da mesma\nO PARLAMENTO DE GALICIA AVALA A PROPOSTA DO GRUPO POPULAR PARA QUE OS PACIENTES DE CANCRO RECIBAN O SEU TRATAMENTO NO HOSPITAL DA COSTA\nA Cámara galega insta á Xunta a poñer en marcha os mecanismos necesarios para que evitar o desprazamento de entorno a 80-100 veciños da Mariña que recibían quimioterapia na cidade de Lugo do da Coruña\nA iniciativa prosperou sen ningún voto en contra e co apoio de populares e nacionalistas\nSantiago, 10 de outubro de 2013.- O Parlamento de Galicia vén de aprobar, por unanimidade, a proposta defendida polo deputado do Grupo Popular Jose Manuel Balseiro, para que os pacientes con enfermidades oncolóxicas (cancro) poidan recibir o seu tratamento de quimioterapia no Hospital da Costa, isto é, no seu centro hospitalario máis próximo e de referencia.\nSEN VOTOS EN CONTRA\nJose Manuel Balseiro amosou a súa satisfacción polo acordo acadado, que saíu adiante sen ningún voto en contra, aínda que lamentou a abstención dos grupos da oposición que non foron quen de valorar o alto interese social deste medida que, entre outras vantaxes, evitará que entorno a 80-100 veciños da Mariña teñan que desprazarse ata a cidade de Lugo ou da Coruña, para recibir os seus tratamentos médicos.\nBalseiro lamentou que socialistas e AGE non foran quen de votar favorablemente ante a posta en marcha dun servizo obxectivamente positivo para a comarca e, agradeceu o voto favorable do BNG.\nO acordo implica un mandato do Parlamento de Galicia á Xunta, para que, a través do Servizo Galego de Saúde (SERGAS) inclúa todos aqueles tratamentos de quimioterapia que –en función do criterio médico– poidan ser proporcionados no Hospital da Costa, así como tamén todas as probas complementarias e análises ás que son continuamente sometidos os pacientes con cancro.\nPROXIMIDADE COA SÚA FAMILIA\nDurante a súa quenda de intervención Balseiro explicou que, cando se poña en marcha este proxecto os pacientes aforraranse os prexuízos que, no seu estado de convalencencia provócanlle os traslados á capital da provincia. E ademais, cada un deles veranse beneficiados pola proximidade coa súa familia.\nVANTAXES DA XESTIÓN INTEGRADA\nO deputado popular sostivo que a Cámara galega debe ser capaz de dar resposta ás necesidades máis urxentes e graves dos cidadáns, no ámbito da saúde, entre as que estaría un achegamento á comarca deste tipo de tratamentos. Indicou tamén que a creación desta unidade básica de oncoloxía é máis factible grazas á posta en marcha do sistema de xestión integrada das áreas sanitarias lucenses, que facilitan o desprazamento dos profesionais, neste caso oncólogos, desde Lugo ata as distintas comarcas da provincia, si así se precisa.\nBalseiro tamén adiantou que o SERGAS vén traballando, precisamente desde a posta en marcha do modelo de xestión integrada no estudo de necesidades para facer posible este novo servizo, que incluiría habilitar os espazos axeitados para que poidan acoller aos doentes, a tecnoloxía médica precisa e o persoal sanitario correspondente.\nO cancro supón a segunda causa de mortalidade en Galicia, polo que require un tratamento adecuado e próximo. Por fortuna, na inmensa maioría dos casos hai unha alta porcentaxe de supervivencia. O feito de facer máis doado pasar todo este proceso, é un dos obxectivos básicos da iniciativa dos populares.


Rábade organiza varios campamentos infantís para este verán - TERRACHAXA\nPor Redacción XA3 Maio, 2022Sin comentarios\nO Concello de Rábade organiza de novo este ano o programa Concilia en Rábade organizando varios campamentos e actividades que terán lugar nos meses de verán. O programa desenvolverase cumplindo todalas garantías sanitarias e de seguridade que a situación actual esixe.\nUnha das primeiras actividades a realizar será o campus de patinaxe, dirixido a nenos de entre 4 e 15 anos en horario de luns a vernes de 9:00h a 14:00h e o prezo é de 20 euros. Impartirase os días 27, 28, 29 e 30 de xuño e o 1 de xullo.\nAsí mesmo, haberá un campamento urbano para os pequenos de 4 a 12 anos que se prolongará entre o 1 e o 15 de xullo co mesmo horario de 9.00 a 14.00 horas e con un prezo de 20 euros. Para a mocidade de ESO e 1º de BAC está previsto un campamento multiaventuras que terá lugar en viveiro e que se celebrará os días 22, 23 e 24 de xuño. Ten un prezo de 70 euros.\nO Concello de Rábade ten previsto outro campamento máis, nesta ocasión de verán, que se desenvolverá do 11 ao 15 de xullo, tamén de luns a venres en horario continuado de 10.00 a 20.00 horas. Terá un prezo de 30 euros e poderán participar todos os nenos e nenas que cursen entre segundo e sexto de Primaria.\nCompleta a programación uns obradoiros de manualidades e creatividade que se desenvolverán os martes e os venres entre as 17.00 e as 18.00 horas para nenos de 4 a 16 anos. Esta actividade, que é gratuíta, dará comezo xa o 24 de maio.\nTamén de forma gratuíta, desenvolverase un taller que leva por título Coñecendo o Miño, a súa flora, a fauna… en piragua! Será os luns e mércores entre as 11.00 e as 12.00 horas para nenos e nenas de 8 a 16 anos. A actividade terá lugar os luns e mércores.\nAs prazas para todas estas actividades son limitadas polo que haberá que inscribirse antes. O prazo está aberto ata cubrir prazas en horario de 9.00 a 14.00 horas na Área de Cultura e Deporte do Concello.


De onde vén a electricidade? - Elhuyar Aldizkaria\nDe onde vén a electricidade?\nDáse ao interruptor e a lámpada acéndese exactamente igual en Pamplona, Bilbao ou Baiona. Con todo, o fluxo de electróns que eleva a lámpada ten unha orixe moi diferente no tres casos. O que chega aos interruptores de Pamplona ten a súa orixe principalmente en fontes renovables, o que acode aos de Bilbao en combustibles fósiles en gas e o que chega a Baionarat en reactores nucleares. Tres administracións e tres modelos. O País Vasco é o punto de encontro das principais estratexias de xeración eléctrica.\nPaira ser correctos, trátase dunha imaxe ficticia, xa que a electricidade non se xera nin consome nela. As redes eléctricas superan os límites das administracións polo que non podemos saber exactamente onde se produciu a electricidade consumida en Pamplona, Bilbao ou Baiona. Con todo, a imaxe sérvenos paira comprender o modelo creativo de cada rexión.\nA estratexia máis ejemplarizante de entre os modelos é a de Navarra, xa que o 40% da electricidade consumida en Navarra provén dos aeroxeradores, superando xa os obxectivos da Unión Europea paira 2020. Con todo, se tanto puido instalarse en Navarra foi debido, entre outras cousas, a unha rede máis ampla. O impulso e a penetración da enerxía eólica e fotovoltaica non é só un cambio de paradigma na xeración. Estas dúas fontes de electricidade non teñen una taxa de xeración constante e a súa integración nunha rede que require dunha estabilidade moi estable ten limitacións: coa estrutura actual da rede, o máximo sitúase no 40%, o que conseguiu Navarra.\nEn calquera caso, a limitación real non é técnica, se existen medios paira a adecuación técnica da rede. É político-económica, que estratexia enerxética se aposta. E, de momento, non parece que haxa grandes cambios nas orixes do fluxo de electróns que chega aos interruptores dos vascos. Navarra quere aumentar nun 50% a potencia instalada en renovables; na Comunidade Autónoma do País Vasco o proxecto de instalación de centrais eólicas está en caseta by e en Iparralde seguirá dependendo da enerxía nuclear francesa. Todos somos iguais nunha característica: o consumo aumenta en todas partes.


Blog Oficial do Noitebra F.C.: Atletismo: XIV Carreira de Santa Uxía de Ribeira\nAtletismo: XIV Carreira de Santa Uxía de Ribeira\nA tarde do sábado o Noitebra pechou a súa participación no IV Circuíto de Carreiras de Ribeira coa disputa da XIV Carreira de Santa Uxía.\nNutrida representación dos nos@s con Shaila, Puri, Fran, Pepe, J. Ramón, Nacho, J. Manuel, Manel e Miguel. A tarde presentábase de bochorno para afrontar os 10 km (sobre 9.700 m. reais) por un percorrido de tres voltas a un circuíto urbano practicamente chan por Ribeira.\nNomes destacados, como Platas, Hassan (gañador), Akka, Solange Pereira (gañadora), Mayobre, Pedrosa... nunha carreira de sorprendente baixa participación a pesar de ser gratuíta e fenomenalmente organizada (preparación do percorrido, agasallos, avituallamento, etc.).\nFoto grazas a sochas\nFalando xa dos nosos resultados, a gran triunfadora foi Shaila, que fixo duplo con dous terceiros postos: un na súa categoría e outro no circuíto de carreiras. Neste último caso, sendo ben merecido, facilitouno a lesión a semana anterior da estradense Isabel Batallán, que fracturou un óso do pé, e dende aquí esperamos que se recupere pronto. Así é o deporte, e neste caso a sorte estivo da parte de Shaila que tivo constancia e devoción polo circuíto, a pesar de levar moito tempo arrastrando unha lesión. Agora ten ben merecido un longo descanso para recuperarse e poñerse pronto a tope.\nImpresionante resultado de Fran, Pepe e Abel, facendo moi boa marca a pesar de non ser un 10.000 real, e no caso dos dous últimos, 2º e 3º respectivamente na súa categoría. Non esquecemos a progresión de J. Manuel, que se atopaba moi satisfeito co seu resultado, así como Nacho (listo a xa para o relevo do maratón), e Puri, 4ª na categoría, cedendo o 3º posto por uns segundos.\nA nota agridoce tivérona Manel, con abandono por non atoparse ben, e Miguel, que a pesar de quedar por diante do 3º clasificado no circuíto de carreiras, non lle foi suficiente para quitarlle o posto global, rematando no 4º posto desta clasificación e cun tempo discreto na carreira despois de saír a tope na primeira volta.\nFotos grazas a sochas\nPodemos destacar pois como histórica a tarde do sábado, que será difícil de superar a curto prazo. Forza Noitebra!!!\nFelicitar unha vez máis á organización da carreira e aos responsables do circuíto de carreiras, polos agasallos ao completalo (Shaila, Miguel, Fran, Pepe, Nacho), e en xeral polo seu esforzo e dedicación por manter este tipo de eventos de incalculable valor social e deportivo. Sen dúbida, repetiremos o próximo ano.\nMáis fotos no foro de Correr en Galicia\nPublicado por Miguel Anxo Nogueira a las 23:02


Galicia Confidencial (GC) - Información sobre Cs\nO dobre discurso de Feijóo: quere afastarse de Vox pero permitiría pactos con eles\n"Non vin máis liñas vermellas que respectar a Constitución, o Estado das Autonomías e os compromisos en materia de igualdade", ¡destaca tras a posibilidade dun acordo en Castilla e León.\nVarios 'baróns' do PP, entre eles Feijóo, apoian un goberno sen Vox como pide Mañueco\nFeijóo apoia os discursos de Mañueco e Casado, nos que falan dun goberno "forte, estable e en solitario"\nO reparto dos fondos europeos comeza nunha aldea estremeña de 1.000 habitantes\nO Tribunal de Contas escolleu este enclave como mostra da vontade descentralizadora da xestión, que con todo corresponderá ao Goberno.\nTiroteos, balas e panfletos de "corrupto"... As ameazas a un concelleiro de Cs en Cee\nA Garda Civil investiga xa o acontecido\nJácome ordena o cesamento de todos os asesores da oposición tras o rexeitamento ás novas asignacións económicas\nDi que agora ten "liberdade para dar renda solta ao que quería facer desde o principio do mandato".\nO BNG acusa ao Goberno de "non implicarse con Navantia" nin Ferrol\nO Congreso vén de aprobar parcialmente un plan para diversificar o traballo nos estaleiros ferroláns.\nCs e BNG en Ourense piden que o PP firme a moción de censura para que "goberne a lista máis votada"\nCs esixe que se "lle devolva a honorabilidade" á cidade e o PSOE di que o PP "non pode seguir no goberno municipal" e Jácome "debe dimitir".\nOurense, novamente pendente dunha moción de censura\nO pleno rexeita o expediente de modificación de crédito de 68 millóns que Jácome vinculou a unha cuestión de confianza. O rexedor volverá ao seu posto coa modificación aprobada se os grupos non chegan a un acordo para presentar moción de censura nun mes.\nA sesión estendeuse durante máis de dez horas.\nO PPdG ironiza sobre as mocións de Ciudadanos: "non temos constancia de que vaian presentala en Galicia"\nOs 'populares' de Galicia non perderon ocasión de lanzar un dardo aos adversarios do partido laranxa aproveitando as mocións de censura no resto do Estado. A voceira nacional do BNG, Ana Pontón, cargou contra a mensaxe por considerala unha "frivolidade".\nA formación laranxa demanda que se introduza no currículo a orixe, desenvolvemento e logros do movemento feminista.\nCs Galicia urxe á Xunta unha resposta para os policías maiores de 55 anos que "non están a ser vacinados"


O Comisariado do pobo para asuntos internos (Народный комиссариат внутренних дел, Narodnyy komissariat vnutrennikh del), abreviado como NKVD (НКВД) foi a organización da policía política e secreta da Unión Soviética encargada de executar directamente o estado de poder dos soviéticos, incluída a represión política, durante a época de Iosif Stalin.\nO NKVD contiña á policía regular e política da URSS (incluída a de tráfico, bombeiros, garda de fronteiras e arquivos), pero é máis coñecido polas actividades do Gulag e da Dircción Xeral de Seguridade do Estado (GUGB), que finalmente acabou converténdose no Comité de Seguridade do Estado (KGB). Levou a cabo execucións extraxudiciais en masa, dirixiu o sistema de campos de traballos forzosos do Gulag, acabou coa resistencia, realizou deportacións masivas de nacionalidades enteiras e kulaks a rexións impopulares do país, vixiou as fronteiras do estado, encargouse da espionaxe e os asasinatos políticos no estranxeiro, foi a responsable de influír nos gobernos doutros países e de facer cumprir a política estalinista dentro dos movementos comunistas doutras nacións.\nDespois da Revolución de Outubro de 1917, o goberno provisional disolveu a policía do Tsar e creou militsiya do pobo. A Revolución de Outubro estableceu un novo réxime bolxevique, a República Socialista Soviética Federativa de Rusia (RSSFR), e o Ministerio de Interior converteuse (MVD) no NKVD baixo un Comisario do pobo. Porén, o aparato do NKVD estaba abrumado polas tarefas herdadas do MVD, como a supervisión dos gobernos locais e a loita contra incendios, e a forza de traballo proletaria da agora Militsiya de traballadores e labregos era moi inexperta. Ao decatarse de que non quedaba ningunha forza de seguridade competente, o Consello de Comisarios do Pobo creou unha policía política secreta, a Cheka, liderada por Felix Dzerzhinsky. Esta gañou o dereito de poder realizar xuízos rápidos non xudiciais e execucións, se se consideraba necesario co obxectivo de "protexer a revolución".\nA Cheka reorganizouse en 1922 como o Directorio Político do Estado, ou GPU, do NKVD da RSSFR. En 1923 formouse a URSS coa RSFSR como o seu membro máis grande. O GPU converteuse no OGPU (Directorio Político do Estado Unificado), baixo o Consello de Comisarios do Pobo da URSS. O NKVD da RSSFR retivo o control da militsiya, ademais doutras responsabilidades.\nEn 1934, o NKVD da RSSFR foi tranformado nunha forza de seguridade de toda a unión, o NKVD da URSS (ao cal os líderes do Partido Comunista da Unión Soviética comezarían a chamar "o destacamento dirixente do noso partido"), e o OGPU foi incorporado no NKVD como Directorio Principal da Seguridade do Estado (GUGB); o separado NKVD da RSSFR non resucitaría ata 1946 (como o MVD da RSSFR). Como resultado, o NKVD fíxose tamén responsable de todas as instalacións de detención (incluídos os campos de traballos forzados, coñecidos como GULag) ademais de funcionar como policía regular. Ata a reestruturación comezada por Nikolai Yezhov cunha purga da policía política rexional no outono de 1936 e formalizouse por unha directiva de maio de 1939 do NKVD de toda a Unión, pola cal todos os nomeamentos da policía política local controlábanse dende o centro, houbo tensións frecuentes entre o control centralizado de unidades locais e a complicidade desas unidades con elementos locais e rexionais do partido, que moitas veces acababan frustrando os plans de Moscova.\nDende a súa creación en 1934, o NKVD da URSS experimentou moitos cambios organizativos; só entre 1938 e 1939, a estrutura do NKVD cambiou tres veces.\nTraído desde «https://gl.wikipedia.org/w/index.php?title=NKVD&oldid=5694895»\nA última edición desta páxina foi o 9 de febreiro de 2021 ás 14:13.


Convocada unha nova edición dos Premios Galicia Alimentación - Campo Galego\nInicio / Agroalimentación / Convocada unha nova edición dos Premios Galicia Alimentación\nConvocada unha nova edición dos Premios Galicia Alimentación\nO galardón recoñece e visibiliza as mellores prácticas en emprendemento, dixitalización, innovación, sustentabilidade, mercadotecnia e internacionalización do sector\nJavier H. Rodríguez - 05/05/2021\nJavier H. Rodríguez 05/05/2021 9:50 a.m.\nImaxe dunha anterior entrega dos Premios Galicia Alimentación do Clusaga. / Arquivo.\nO Cluster Alimentario de Galicia (Clusaga) convoca, por sétimo ano consecutivo, os Premios Galicia Alimentación co obxectivo de recoñecer e visibilizar as mellores prácticas en emprendimiento, dixitalización, innovación, sustentabilidade, mercadotecnia e internacionalización do sector, a través de tres categorías: produto innovador, proxecto empresarial ou institucional e estratexia de mercado.\nO prazo de presentación de candidaturas remata o 1 de xuño de 2021 ás 14.00 horas\nO obxectivo é contribuír a promocionar os produtos alimentarios e as bebidas, os proxectos e as empresas e institucións relacionados, mellorar a súa imaxe e posición de maneira que adquiran unha importancia relevante tanto dentro do sector alimentario, como da sociedade en xeral. Búscase estimular aos diferentes elementos da cadea alimentaria na produción, transformación, distribución, utilización, coñecementogalicia e consumo destes alimentos, así como, recoñecer o seu esforzo comercial, innovador, de desenvolvemento sustentable. O prazo de presentación de candidaturas vai dende o 7 de abril ao 1 de xuño de 2021 ás 14.00 horas.\nPremio ao produto innovador\nPremio ao proxecto empresarial ou institucional\nO Premio Galicia Alimentación ao proxecto empresarial ou institucional recoñece os proxectos, institucións, organizacións ou empresas que se caracterizan pola súa innovación na organización, produción e/ou modelo de negocio; desenvolven produtos ou servizos innovadores no ámbito da cadea de valor dos alimentos e bebidas, incluíndo o desenvolvemento tecnolóxico cara á fábrica do futuro 4.0 e cumprimento dos Obxectivos de Desenvolvemento Sustentable (ODS); ou sobresaen polo seu carácter emprendedor e cooperativo e a súa visión estratéxica.\nPremio á estratexia de mercado\nO Premio Galicia Alimentación á estratexia de mercado e internacionalización está dirixido a galardoar o esforzo de empresas e organizacións da industria de alimentación e bebidas para acceder, desenvolver e consolidar a súa posición no mercado nacional e internacional. Valórase a innovación na estratexia de internacionalización, a evolución e dinamismo e o desenvolvemento do seu plan de mercadotecnia para o posicionamento en novos nichos e a orientación ao consumidor, adaptándose ás novas tendencias de consumo.\nOs premios consistirán nunha escultura acreditativa. Se o galardoado na categoría de proxecto empresarial fose unha entidade de nova creación, cunha antigüidade menor a cinco anos, beneficiarase así mesmo da pertenza a Clusaga durante un ano e de apoio no desenvolvemento do seu plan de empresa. Quen recibisen un galardón poderán facer mención do premio nas súas accións de promoción e de publicidade, facendo sempre referencia de forma destacada ao premio, edición e entidades convocantes e colaboradoras do mesmo. O Clúster Alimentario de Galicia contará coa colaboración de quen reciban os galardóns para as diferentes accións de promoción que desenvolva.\nO Clúster Alimentario de Galicia leva organizando desde o ano 2014 os Premios Galicia Alimentación co apoio de colaboradores e patrocinadores de carácter público e privado. Para presentar candidaturas podes premer nesta ligazón .Débese descargar a folla de inscrición correspondente a cada categoría que aparece na páxina oficial, cumprimentala, asinala e achegala no formulario que figura alí.


Created: 18 Febreiro 2014 18 Febreiro 2014\nPaupérrima xornada no que ao deporte rei se refire xa que ningún equipo dos nosos conseguíu puntuar, os tres partidos cóntanse por derrotas, a do Camariñas que cada día que pasa ten o descenso máis preto xa que pasan as xornadas e o equipo non suma, e as sensacións que se ven dende afora non son nada optimistas, e o clube parece que non ten plans para reaccionar ante esta situación, pero mentras hai vida, hai esperanza. O Camelle caeu en Fisterra nun partido no que chegou a terras Fisterráns con 11 homes e acabou xogando con 8, un lastre moi grande que impediu que os de Pupus poideran sumar. O Porteño caeu en Carballo diante do Sofán, actual líder da competición nun partido onde dou a cara en todo momento pero no que acabaou perdendo por 4 goles a 2. No balonmán tivemos a única alegría da xornada onde o conxunto de Moncho, dou a campanada gañando con contundencia na cancha do segundo clasificado cunha segunda metade para enmarcar. As Espartanas Camariñanas non tiveron o seu dia en ataque e perderon en Caselas nun encontro no que se chegan a estar máis atinadas no lanzamento, houberan gañado.\nFLAVIA 1-0 CAMARIÑAS\nNova derrota do equipo de Berto que caeu en Padrón ante o Flavia por un solitario gol que fai que o Camariñas quede na última posición empatado a puntos có Ponteceso e a catro puntos da salvación sempre e cando non haxa arrastres, pois de ser así e como parece ser que os vai haber, estaría a sis puntos da salvación.\nFoi un partido igualado, sen moito fútbol e no que non había moitas ocasións, partido no que se vía que o que marcara íbase a levar o gato a auga, e así foi, o equipo local ao inicio da segunda metade, marcou o gol que significaría a victoria. Segue en caída libre o Camariñas e moito nos tememos que o descenso cada xornada que pasa é mais real.\nTodo segue igual no clube camariñán que non parece que vaia tomar decisións ante esta situación complicada que está a vivir e na que toca agarrarse as matemáticas, pois mentres hai puntos en xogo todo pode pasar. A vindeira xornada o Camariñas recibe ao líder, o Noia.\nFISTERRA 3-0 CAMELLE\nDerrota do Camelle de Pupus nun partido moi disputado. en momentos bronco, no que o Camelle chegaba a xogar con 11 homes xustos e no que rematou con oito debido a unha expulsión e duas lesións que impediron que o Camelle puidese remontar. Foi un partido tenso, no que a pesar das baixas o Camelle dou a cara en todo momento, sobre todo na primeira metade cando estaban once contra once.\nAntes do remate da primeira metade, marcaría o Fisterra un gol dos denominados psicolóxicos, a eso uníose a agresión recibida por Miguel Riveiro que ainda por encima de ser agredido , foi expulsado por insultar segundo o colexiado ao rival que o agredira. Na segunda metade e tralo segundo gol dos Fisterráns, o partido acabouse e o Camelle remataría con oito homes debido as lesións de Adrián e Jesús.\nO Camelle sitúase no posto decimocuarto con 22 puntos, empatado có Volantes e co Muros. A próxima xornada o Camelle recibe ao líder, o Sofán no Rodeiro.\nCaeu o porteño do Roski por catro goles a dous nun partido disputado en Carballo ante o líder e no que o Porteño deu a cara en todo momento, tratando de tú a tú a un dos galiños da categoría e na que un gol no último minuto do primeiro tempo cando o resultado era de empate a un tanto, gol do Porteño acadado por Varela, sería clave para o futuro do partido.\nTrala reanudación, o Sofán sentenciaría o partido có terceiro aos poucos minutos de comezar o segundo tempo. Chegaría o cuarto e xa no desconto o segundo do Porteño de panalti transformado por Ismael. O Porteño ocupa o posto decimosegundo con 27 puntos. A vindeira xornada o Porteño recibe ao Carnota.\nComeza a Copa da Costa xuvenil onde o CAMARIÑAS recibe ao Coristanco e o PORTEÑO visita ao Castriz.\nESTEIRANA 6-3 AS BALEAS (A próxima xornada As Baleas recibe ao Muxía)\nCAMARIÑAS 1-4 ZAS (A vindeira xornada o Camariñas xoga en Cabana)\nPORTEÑO 5-6 ERBECEDO (A próxima xornada o Porteño recibe ao Leiloio)\nBUÑO 0-5 CAMELLE (A vindeira xornada o Camelle recibe ao At. Milagrosa)\nPOIO-ARTAI 25-36 BALONMÁN CAMARIÑAS\nFantástica a victoria dos de Moncho na cancha do segundo clasificado onde os Camariñáns xogaron un gran partido e foron mellores de principio a fin que un rival que nada puido facer parar parar as acometidas Camariñanas.\nGran partido en defensa e en ataque onde os pupilos de Moncho chegaron ao descanso cunha ventaxa de tres goles, pero o espectáculo Camariñán chegaría na segunda metade, cunha gran defensa que permitía veloces contras para matar a un rival que se veu superado en todo momento polos da terra do encaixe. Toca confirmar esta gran victoria a vindeira xornada ante o Conxo, un equipo có que perdeu o Camariñas cunha polémica actuación arbitral e toca resarcirse.\nCASELAS 22-19 BALONMÁN CAMARIÑAS\nDerrota das Espartanas Camariñanas en Salceda de Caselas onde caeron por tres tantos nun partido onde a clave estivo nos erros no lanzamento das nosas, pois marraron numerosos intentos de cara portería rival que impedío que as Camariñanas etiveran opcións de levarse a victoria.\nPesa a non estar afortunadas en ataque, as nosas demostraron a garra que atesouran e intentaron por tódolos medios traer algo positivo de Caselas pero foi imposible. Toca olvidar esta derrota e para elo, a próxima xornada, as Camariñanas terán como rival ao S.A.R, as terceiras clasificadas, o Pavillón do Areal ten que ser unha caldeira a presión para axudar as nosas.\nIsto foi todo canto aconteceu nunha xornada mala para os intereses dos nosos conxuntos. Coma sempre CAMARINAS.EU, contouvos todo canto aconteceu no plano deportivo cós nosos equipos.\n+7 # RE: A Xornada de Juanillo - 16 de Febreiro de 2014 — Moncho de Dios 18/02/2014 15:35\n,vienen las elecciones,nos van a dar la GLORIA,el DINERO,y si hace falta nos traen UNA MADRE,luego a los pocos días ni se acordaran ,pasaran a ser unos ocupas ,nos administraran MAL nuestro dinero,alguno hasta se perderá por lugares ilegales,despué s de cobrar unos sueldo que no cobra la inmensa mayoría de las personas y por supuesto los seis millones de parados ,se creerán en el derecho a recibir unos regalos ,total era una botella de nada,esa botella sale de nuestro bolsillo atontado,nadie da nada por la cara .Estoy escribiendo y estoy escuchando las canciones ,lo voy a tener difícil,muy difícil ,¿quien llevara la siguiente botella?¿se las seguiremos dando ?,si me lo permiten estoy pensando en alto.Gracias\n+7 # PREGUNTANDO — Moncho de Dios 18/02/2014 16:10\nEn el anterior gobierno municipal ,fue aprobado el Plan General por el ayuntamiento de Camariñas,ahí estaba la señora de Olveira como numero dos del PP,según la lógica ,primero tienen que aprobarlo en el ayuntamiento y luego en la Xunta ,luego la Xunta lo aprobó ¿que se aprobó?,pues salvo algún problema que fue arreglado por los técnicos de ambas partes ,se aprobó lo mismo que estando su señora,los concejales de estos momentos (alguno ) ni en esa discusión estuvieron ,ya sabemos por donde vienen sus rabias ,sus enfados y de parte de algunos que no entienden lo que es la democracia ,ah y otro tema ,no le callo a nadie y menos a los corruptos ,mientras otras personas les aplauden,luego señor Olveira le digo claramente que no hay culpables por parte de la oposición y si los hay ,su esposa esta entre ellos ,deje de decir bobadas ,si eso entra dentro de sus posibilidades y no nos maree con problemas ,que no vienen al caso,usted esta continuamente tratando de ensuciar y eso desde hace tiempo a las personas y si hay alguien que tiene que estarse duchando durante meses enteros ese es usted ,pobre diablo , vale menos que un cenicero en una moto\n-1 # RE: A Xornada de Juanillo - 16 de Febreiro de 2014 — ti 18/02/2014 21:40\nEsto é unha nova de deportes,sr.Ram ón vai dar mitins outro lado .Gracias


Concello de A Pobra do Caramiñal | 2017 Marzo\nDOMINGO 12 DE MARZO ÁS 20.00 H. NO TEATRO ELMA Un espectáculo cheo de humor, intelixencia e ironía no que se imprime un ritmo áxil nas palabras e accións da actriz e as voces en off doutros persoaxes. Traxicomedia moderna\nEste luns día 6 de marzo, iníciamos unha rolda de asembleas veciñais polas zonas rurais do concello. A nosa intención é que todo veciño ou veciña teña oportunidade de achegar as suxestións que considere oportunas. Serán unha primeira toma de\nMÉRCORES 8 DE MARZO ÁS 20.00H Co gallo da conmemoración do Día Internacional da Muller, na Casa de Cultura de Raquel Soler, o mércores día 8 de marzo ás 20.00 h, celebrarase un acto coas seguintes actividades: Lectura dunha Declaración\nO venres 3 presentarase no Auditorio do Museo Valle-Inclán o libro “Novas do exterior: 63.000 quilómetros de viaxes á cadea”, de Xosé Luís Santos Cabanas. Na presentación o autor estará acompañado pola doutora en xornalismo Helena Domínguez, o escritor Xosé


Santiago de Compostela acolle a primeira edición da pop up Espazos Efémeros de Emprendemento\nA Asociación Galega de Cooperativas Agroalimentarias - AGACA- organiza no mercado de Abastos de Santiago de Compostela a exposición "Espazos Efémeros de Emprendemento" no marco do proxecto Interreg PocTep LACES. Cun formato de tenda 'pop up' desenvolverase durante seis fins de semana de febreiro a xullo, en xornadas de venres e sábado. A exposición “Espazos Efímeros de Emprendemento” comeza o venres 22 de febreiro en horario de 9.15 a 15.00 horas. O obxectivo desta actividade é ofrecer aos proxectos e empresas da economía social que se atopan en fase de creación ou consolidación unha experiencia real de venda e conseguir unha importante aprendizaxe que lles axude a perfeccionar o seu modelo de negocio.\nPresentada a primeira guía de viaxes que busca dar a coñecer Galicia a través da riqueza natural das súas árbores senlleiras\nEsta publicación dará a coñecer Galicia a través dunha particular guía de viaxes centrada en difundir os valores naturais da comunidade a través das súas árbores máis senlleiras e relevantes. O documento foi presentado esta mañá na Feira Internacional de Turismo (Fitur), e inclúe unha escolma cos 50 exemplares e formacións arbóreas más notables incluídos no catálogo galego de árbores senlleiras, un rexistro creado hai 12 anos pero en constante actualización. É a primeira guía destas características que se edita en Galicia.\nO Ministerio de Industria, Comercio e Turismo acaba de outorgar esta declaración, culminando así un proceso de varios anos últimos anos. O Entroido de Xinzo de Limia únese así á Festa do Albariño de Cambados –recoñecida o ano pasado con esta distinción- a festividade do Apóstolo Santiago, a Romaría Vikinga de Catoira, o Festival Internacional do Mundo Celta de Ortigueira, a Rapa das Bestas de Sabucedo (A Estrada), o Corpus Christi de Ponteareas, a Semana Santa de Viveiro, a Semana Santa de Ferrol, as Fogueiras do San Xoán da Coruña e a Festa da Arribada de Baiona.


Enfermería Dermatolóxica - Información\n> Enfermería Dermatolóxica\nPrema aquí para ter toda as publicacións\nRevista científica editada pola Asociación Nacional de Enfermería Dermatológica e Investigación da Deterioración da Integridade Cutánea.\nIndexada na base de datos Cuiden, no repositorio DOAJ e DIALNET\nEnfermería Dermatolóxica [Enferm Dermatol] é unha revista científica revisada por pares, de ámbito nacional e internacional, aberta a todos os profesionais de enfermería, medicina e ciencias da saúde que teñan como actividade directa ou indirecta o manexo e coidado da pel, así como a prevención e tratamento das enfermidades e lesións que a afectan.\nEnfermería Dermatolóxica publicará preferentemente artigos científicos de investigación empírica, revisións bibliográficas, experiencias clínicas e artigos de opinión; así como proxectos de investigación, protocolos, reflexións críticas ou outros artigos de interese pedagóxico, científico e histórico que traten sobre a temática da revista. A periodicidade será cuadrimestral (3 números ao ano), realizándose a difusión da publicación de cada novo número unicamente por vía online (formato dixital), ao finalizar o cuadrimestre en curso.\nA Editorial da revísta Enfermería Dermatolóxica non cobrará nin pedirá ningún tipo de pago aos autores pola revisión e/ou publicación do artigo. Permítese ao autor(es) manter os dereitos de autor sen restricións e reter os dereitos de publicación sen restricións. Os artigos publicados na revista acóllense á licenza Creative Commons de Recoñecemento- Non Comercial-Compartir Igual (BY-NC-SA). Permítese ao autor(es) o autoarquivo do artigo durante o seu acceso como avance de publicación e cando finalmente sexa publicado (post-print) pola revista.\nO acceso aos contidos da revista será gratuíto e en aberto a través do repositorio Dialnet, a páxina Web da editorial (ANEDIDIC) e a plataforma OJS (Open Journal System) da propia revista. Previo á publicación definitiva de cada artigo aceptado, a editorial poñerá a disposición do público un acceso en formato ?avance de publicación? a través da plataforma OJS da revista.\nOs autores que queiran enviar un artigo poderán facelo por correo electrónico a: revista.enf.dermatologica@gmail.com, incluíndo unha carta de solicitude e o formulario de envío descargable. De forma alternativa, tamén poden subir subir o traballo a través da plataforma OJS da revista en ligazón para autores sendo obrigado o rexistro do autor responsable e seguir as directrices de envío de artigos que alí se describen.\nTodos os traballos enviados á revista serán sometidos a un proceso de revisión de expertos, por método de simple cego, que determinará obxectivamente a súa aceptación ou non, en función da pertinencia e a calidade da investigación. O Proceso de revisión utilizado será o das revistas indexadas en Coiden® da Fundación Index.\nOs contidos dos artigos desta revista reflicten a opinión e criterios propios dos autores e non son responsabilidade nin do Comité Editorial nin da Asociación ANEDIDIC, que en todo caso actuarán de intermediarios ante un posible desacordo nos contidos por algúns autores, revisores e lectores.


Son de noso: O dez, revista de fútbol\nO dez, revista de fútbol\nE seguimos con descubrimentos futbolísticos, agora tócalle ao fútbol masculino. O dez é unha revista que segundo os seus autores: “Pretende abordar este deporte ofrecendo unha perspectiva diferente á hora de considerar o valor social e cultural.\nImos publicar historias descoñecidas que merecen ser contadas e non esqueceremos dar espazo ás ligazóns culturais que, cada día máis, se producen en todo o mundo tendo como eixe central este deporte. No mercado editorial español hai un pulo de libros publicados con temática futbolística e no mundo audiovisual continúan a realizarse traballos de bastante valor artístico.\nPor medio de entrevistas e reportaxes iremos coñecendo a protagonistas futbolísticos do pasado e do presente, con especial incidencia nos profesionais galegos e as súas vicisitudes na profesión”.\nPublicado por sondenoso en 20:14\nEtiquetas: Deporte, Normalización


Goberno da Deputación e Concello promoven en Lugo o deporte do xadrez durante o mes de setembro\n- Fano conxuntamente a través de dúas iniciativas: Xadrez na Rúa, que se levará a cabo na Praza Maior da capital lucense durante todo setembro, e o Torneo de Xadrez Sub 2200, que terá lugar os días 16 e 17 de setembro no Parque de Frigsa\n- Rivera Capón subliñou que “é importante colaborar con este tipo de iniciativas coas que ofrecemos aos lucenses alternativas de lecer deportivas en espazos públicos, ao mesmo tempo que facilitamos a conciliación da vida laboral e familiar dos pais e nais”\n- Fernández Méndez agradeceu á Asociación Cultural Xaquedrum “a realización destes eventos, así como o traballo que veñen realizando nos últimos máis de 20 anos, promovendo en Lugo o xadrez importante polos beneficios que aporta á poboación”\n- O Executivo Provincial e o Concello de Lugo colaboran coa Asociación Cultural Xaquedrum na organización destas iniciativas e os gastos de tempada da Escola Lucense de Xadrez, cunha achega de 6.000 e 3.000 euros respectivamente\nO Deputado de Deportes, Pablo Rivera Capón, xunto ao Concelleiro de Deportes, Miguel Fernández Méndez, a Concelleira de Benestar Social, Ana González Abelleira e o Presidente da Asociación Cultural Xaquedrum, presentaron este luns no Edificio de Novas Tecnoloxías do Concello de Lugo a iniciativa Xadrez na Rúa, que se levará a cabo na Praza Maior da capital lucense durante o mes de setembro, e o Torneo de Xadrez Sub 2200, que terá lugar os días 16 e 17 de setembro no Parque de Frigsa.\nO Executivo Provincial e o Concello de Lugo colaboran coa Asociación Cultural Xaquedrum na organización de diferentes iniciativas ao longo do ano, entre as que se inclúen as mencionadas, así como para sufragar os gastos da Escola Lucense de Xadrez, cunha achega de 6.000 e 3.000 euros respectivamente.\nRivera Capón subliñou que “consideramos que é importante colaborar con este tipo de iniciativas coas que ofrecemos aos lucenses alternativas de lecer deportivas en espazos públicos, ao mesmo tempo que facilitamos a conciliación da vida laboral e familiar dos pais e nais. Durante o mes de setembro na praza Maior levaranse a cabo unha serie de campañas de promoción, coas que incentivar a práctica do xadrez como un deporte saudable e beneficioso para o público de todas as idades”.\nPola súa parte, Fernández Méndez agradeceu á Asociación Cultural Xaquedrum “a realización destes eventos, así como o traballo que veñen realizando nos últimos máis de 20 anos, promovendo en Lugo o xadrez, importante polos beneficios que aporta á poboación, tales como incentivar a axilidade mental, mellorar a concentración ou permitir a socialización”. Ademais, o Concelleiro tamén incidiu no obxectivo destas actividades, que comparte o Concello, ofrecer alternativas de lecer en espazos públicos, ao tempo que animou ao pobo de Lugo a participar nelas.\nAs clases da Escola Deportiva de Xadrez comezarán o 13 de outubro. As inscricións poden facerse na Praza de España ou a través do correo electrónico xaquedrum@gmail.com ata finais do mes de setembro.\nTardes de xadrez na rúa\nDurante o mes de setembro, na Praza Maior do Concello de Lugo instalarase un xadrez xigante, varios xadreces convencionais e o baúl viaxeiro, de luns a venres desde as 17:00 ás 20:00 horas. Esta actividade é gratuíta e non require inscrición previa. Desta forma os que queiran poderán xogar ao xadrez, aprender as normas básicas deste deporte, xogar no xadrez xigante e ler libros na Praza Maior.\nOs principais obxectivos que se perseguen con esta iniciativa, son: fomentar actividades educativas na cidade; achegar o xadrez á cidadanía; crear espazos para actividades deportivas en familia; e fomentar a convivencia dos máis novos e fomentar hábitos saudables.\nTorneo Sub 2200\nO Torneo de Xadrez Sub 2200 terá lugar os días 16 e 17 de setembro no local de xogo situado na Casa das asociacións no Parque de Frigsa. Está dirixido para xogadores sen ELO ou con ELO menor de 2200. Haberá trofeos para os cinco primeiros clasificados e medallas para os cinco primeiros de cada tramo: Sub 8, Sub 10, Sub 12, Sub 14, Sub 16, Sub 18. O sistema de xogo será Suízo a 6 sesións e cun ritmo de xogo de 60 minutos máis 30 segundos por xogada cun tempo máximo de espera de 45 minutos.\nAsí mesmo, tamén se presentou o Torneo Cidade de Lugo que terá lugar os días 10, 11 e 12 de novembro no Centro Xuvenil Lug2 e que repartirá 2.000 euros en premios. A información e inscricións están dispoñibles a través da dirección de correo electrónico xaquedrum@gmail.com ou no teléfono 657 974 937.


O responsable das probas de Filosofía para selectividade presentará a súa dimisión\nTemas: FILOSOFíA EDUCACIóN SELECTIVIDADE\nO profesor Alberto Sucasas trasladou a súa "sorpresa maiúscula" cando tivo constancia dos problemas rexistrados durante o exame.\nUn erro obriga a aprazar ata esta tarde o exame de Filosofía da selectividade en Galicia\nPor Europa Press / Redacción | SANTIAGO DE COMPOSTELA | 14/06/2019 | Actualizada ás 20:51\nO director do grupo de traballo de Filosofía e responsable das probas desta materia na selectividade galega pediu "perdón" polo erro que obrigou a aprazar e repetir o exame este venres e avanzou que presentará a súa dimisión ante a Comisión Interuniversitaria de Galicia (CIUG).\nO profesor Alberto Sucasas trasladou a súa "sorpresa maiúscula" cando tivo constancia dos problemas rexistrados durante o exame, e asegurou que en "cinco ou seis anos" que leva á fronte deste grupo realizou "unha revisión polo miúdo, reiterada e minuciosa" dos cuestionarios antes de entregalos.\n"Pareceume incrible que isto ocorrese. O primeiro sorprendido e asustado son eu", sinalou. A pesar diso, insistiu en que a súa "preocupación fundamental" é "o dano feito aos alumnos, familias e ao prestixio" da súa disciplina, e quixo trasladar unha petición sincera "de perdón". "O erro cometido foi involuntario e desde logo non era a miña intención provocar esa perturbación".\nPor este motivo, o profesor da Universidade da Coruña e escritor avanzou que presentará a súa dimisión das súas responsabilidades á fronte do grupo, unha intención que xa transmitiu "oralmente". A proba, inicialmente prevista para as 11.00 horas, foi anulada tras comprobar que os contidos do exame non se correspondían coas bases que a Comisión Interuniversitaria de Galicia elaborara e remitira previamente aos centros educativos para preparar as probas.\nNin o exame principal nin o de reserva axustábanse aos criterios elaborados polo grupo de traballo da materia, e foi necesario elaborar un novo cuestionario para repetir a proba durante a tarde, podendo celebrarse finalmente ás 16.00 horas.\nAlumnos Practicando Un Exame De Selectividade. EUROPA PRESS - Arquivo\nunha revisión polo miúdo, reiterada e minuciosa...? pois se non chega a facela como sería?\nUn morto en 63 accidentes esta fin de semana\nAs eleccions ao Parlamento de Galicia...


Como evitar o suicidio por migración de sitios Martech Zone\nTuesday, June 5, 2012 Domingo, setembro 8, 2013 Douglas Karr\nA nosa primeira pregunta cando un cliente nos di que vai desenvolver un novo sitio é se a xerarquía de páxinas e a estrutura de ligazóns van cambiar. Na maioría das veces a resposta é si ... e é entón cando comeza a diversión. Se es unha empresa consolidada que ten un sitio por un tempo, migrar a un novo CMS e deseñar pode ser un gran movemento ... pero non redireccionar o tráfico existente é semellante ao suicidio de SEO.\nO tráfico está a chegar ao teu sitio a partir dos resultados da busca ... pero só os dirixiches a unha páxina 404. O tráfico chega ao seu sitio desde ligazóns distribuídas nas redes sociais ... pero acaba de levalos a unha páxina 404. Os recontos de mencións sociais por URL agora informan de 0 porque as aplicacións de reconto social como Gústame en Facebook, os tweets de Twitter, as accións de LinkedIn e outros gardan os datos en función do URL ... que acaba de cambiar. Pode que nin sequera te decates de cantas persoas van directamente a 404 páxinas porque hai moitos sitios non informe destes datos ás súas análises.\nO peor de todo é a autoridade de palabras clave relevante acumulada que construíu por páxina backlinks agora está tirado pola fiestra. Google dálle un par de días para solucionalo ... pero cando non ven ningún cambio, caen coma unha pataca quente. Non é malo. Podes recuperalo. A imaxe superior é un cliente noso que perdeu máis do 50% de todo o seu tráfico de busca orgánica, demostracións de software e, en definitiva, novos negocios. Subministrámoslles un Plan de migración SEO para as ligazóns, pero ignorouse coa nova versión do sitio como a máxima prioridade.\nEsa prioridade cambiou.\nA compañía introduciu miles de redireccións no seu servidor. Despois dun par de semanas, Google tomou nota e volveunos a onde estaban. Non obstante, non foi sen moito pánico e noites sen durmir por parte do equipo. A moral da historia aquí é que construír un novo sitio con novas estruturas de enlaces pode ser unha estratexia fantástica (os mozos de SEO ás veces argumentarán que ata a morte) debido ao aumento das conversións que pode experimentar. Pero, pero, pero ... asegúrese de redirixir 301 todas as súas ligazóns.\nAínda perderás as túas contas sociais. Estamos a experimentar algunhas formas de impedir que isto suceda, onde mantemos unha estrutura de ligazóns para contido máis antigo e, a continuación, actualizamos a estrutura para contido novo. Vai ser divertido!\nBox facilita o uso compartido de ficheiros


19:32 Martes, 20 de Agosto de 2019\nA inesperada elección de Lugo veu a inmiscirse inoportunamente na corrupta rodaxe que enriquecía á clase dominante a costa do permanente saqueo da nación\nO goberno de Fernando Lugo atópase seriamente ameazado e as probabilidades dun "golpe institucional", pérfida invención para sacarse de enriba presidentes molestos como Zelaya en Honduras, potenciáronse en días recentes. A grave enfermidade que o afecta e o rigoroso tratamento a que se verá sometido serven en bandexa ao desprestixiado Congreso paraguaio o pretexto para destituílo "legalmente". Se isto finalmente se concreta produciríase unha gravísima regresión política que poría abrupto fin á primavera democrática vivida nos últimos dous anos.\nSe finalmente hai guerra posicionarémonos cos principios do nacionalismo: os do pacifismo, do antiimperialimo, do anticolonialismo, do antimonopolismo, da democracia, do poder popular\nAmnesia e medo. A guerra do futuro\nCal sería a diferenza entre que as armas nucleares as teñan uns ou outros? Prefeririamos que ninguén as tivera, mais facendo algo de memoria da arrepíos pensar que os defensores da paz, os EEUU son a masacre e o xenocidio feita estado. Exterminaron aos nativos americanos do seu propio territorio. Foron os primeiros en asasinar a traizón a miles de persoas ao mesmo tempo cunha bomba nuclear, sen xustificación defensiva de ningunha clase, e simplesmente como medida propagandística perante un inimigo xa derrotado. Nin Irán nin Corea do Norte pertencen ao clube mundial do imperialismo e a agresión liderado polos EEUU. Isto é un feito contrastábel á marxe das diferenzas ideolóxicas con estes países.\nNon hai guerra mala (Iraq) e guerra boa (Afganistán), cando ambas responden aos mesmos intereses do imperialismo\nSaír de Afganistán\nCatro anos e 24 mortos despois, Holanda retira as tropas de Afganistán. Non se trata da "misión cumprida", senón da consecuencia da crecente oposición da poboación neerlandesa á participación nun conflito que non é o seu. A posíbel renovación da misión no Afganistán conlevou mesmo a caída do goberno, pola oposición dos laboristas e a realización de novas eleccións. A retirada das tropas holandesas supón mais un revés para os Estados Unidos nun conflito que, lonxe de se enxergar unha saída, non para de agravarse.\nA verdadeira historia da illa de Rapa Nui: As Orixes\nO embigo do mundo (1ª parte)\nEntre as supostas probas aportadas por Uríbe para defender a súa grave acusación está a foto que ilustra este artigo\nObxectivo: eliminar a Hugo Chávez\nInfórmase ou desinfórmase en función da perspectiva política pola que cada medio tomou partido\nOs mapuches non son cubanos\nO pobo Naso ven soportando as agresión de diferentes entidades imperiais ou estatais, sen embargo, é no século XXI cando se ven despoxados directamente do seu ben máis prezado, a terra\nA loita dos nasos\nO país africano terá durante dous anos a presidencia das institucións lusófonas\nAngola: medre espectacular do PIB e das desigualdades


Publicado o listado provisional de admisións na EIM A Rolada\nYou are at:Home»Novas»Publicado o listado provisional de admisións na EIM A Rolada\nO Concello acaba de resolver a adxudicación provisional de prazas na EIM A Rolada para o curso 2019-20, tras admitir un total de 29 solicitudes presentadas na súa maioría por familias de San Sadurniño, pero tamén de Narón, Moeche, Cerdido, As Somozas e Ortigueira. As peticións non se distribúen de forma proporcional polos tres niveis do centro, xa que a unidade de 1 a 2 anos está case completa, a de 2 a 3 xa non dispón de prazas e a dos nenos e nenas máis pequeniñas, a de 0 a 1 ano, ten aínda 7 vacantes. A resolución da adxudicación está dispoñible no tablón de anuncios do Concello e tamén na EIM. As familias teñen 10 días naturais para presentar reclamacións e, unha vez que o listado de admisións sexa definitivo, empezará a contar o prazo de 15 días para que confirmen a petición e formalicen a matrícula no centro.\nA escola ten capacidade para atender 38 nenas e nenos de entre 3 meses e 3 anos de idade. Para o curso que vén admitíronse 17 solicitudes para a aula de 2 a 3 anos e 11 para a de 1 a 2, mentres que para a aula de acceso, a de 0 a 1 ano, só houbo unha petición. Estes números significan que a unidade de maior idade ten o cupo completo, que na aula intermedia aínda quedarían 2 prazas dispoñibles e que na da rapazada máis pequena o centro aínda podería acoller outros 7 nenos e nenas.\nResumindo e simplificando, a EIM A Rolada dispóría de 9 vacantes: 7 na unidade de 0-1 e 2 na unidade de 1 a 2 anos. Prazas que as familias que precisen botar man deste servizo de conciliación poderán solicitar en calquera momento, aínda que antes de poder facelo deberá resolverse o actual procedemento de adxudicación. É dicir, para admitir novos ingresos a partir de agora, antes ten que elevarse a definitiva a lista das solicitudes presentadas nos dous prazos abertos no mes de marzo e, ademais, as familias que pediron praza nese período deben confirmala facendo a matrícula.\nPolo tanto, o número de vacantes aínda pode variar, posto que hai familias que botan solicitude en máis dunha escola e, unha vez teñen confirmada praza, elixen a que máis se adapta ás súas necesidades.\nNeste momento hai 29 peticións admitidas provisionalmente e desde hoxe está aberto un prazo de 10 días naturais para que as nais e pais presenten reclamacións a este listado inicial de adxudicación. Se houbera algunha alegación convocaríase a comisión de seguimento e control da EIM para resolvela e, se non, a lista elevarase a definitiva.\nEn calquera dos dous casos, cando se publique o listado final daráselles ás familias admitidas un prazo de 15 días naturais para confirmaren a praza e formalizar a matrícula. Ao remate dese prazo saberase o número real de vacantes da escola para o ano que vén, que se irían cubrindo exclusivamente por orde de solicitude.\nDe confirmarse todas as solicitudes tal cual se publicaron hoxe, a EIM A Rolada atendería no curso que vén un total de 29 meniñas e meniños dos que 18 son membros de familias de San Sadurniño, 5 de Narón, 3 de Moeche, 2 de Cerdido, 1 de As Somozas e 1 de Ortigueira. Datos que veñen confirmar o centro como referente comarcal en conciliación e atención educativa á primeira infancia.